Albert Privet Thévenot

**Albert Privet Thévenot** M.Afr., (født 6. november 1945 i Treherne i Manitoba i Canada; død 13. april 2025 i Prince Albert i Saskatchewan i Canada) var en kanadisk ordensgeistlig og katolsk biskop av Prince Albert.
## Liv og virke
### Bakgrunn
Albert Thévenot sluttet seg til misjonskongregasjonen De hvite fedre (M.Afr.: *Afrikamisjonærenes selskap*), og avla sine løfter den 7. august 1975.

Fra 1967 til 1973 fullførte han sin klassiske teologiske utdanning ved Université de Saint-Boniface. Fra 1972 til 1973 studerte han pedagogikk og senere kiswahili i Kipalapala i Tanzania. Fra 1975 til 1976 fullførte han et ettårig pedagogikkstudium ved University of Manitoba. Fra 1977 til 1980 studerte han teologi ved *Missionary Institute* i London i England. Han deltok også i åndelig-fornyelsesprogrammer i Jerusalem (1989) og ved *Det dominikanske institutt* i Montréal (2004).

Fra 1973 til 1976 arbeidet han i Tanzania og underviste ved gutteseminaret i Katoke.

### Prest
Albert Thévenot ble ordinert til prest den 2. august 1980.

Etter at han ble ordinert som prest i 1980, returnerte han til Tanzania, hvor han først arbeidet som sjelesørger i Bushangaro og senere fra 1982 til 1985 i studentsenteret i Tabora. 

Han returnerte til Canada for å fremme misjonskall i Vest-Canada fra 1985 til 1992, og gjenopptok deretter sin tjeneste som sogneprest i bispedømmet Tabora i Tanzania. Han ble utnevnt til regionalassistent for Tanzania-Kenya-Sudan-regionen i 1996 og ble medlem av generalkapitlet i sin misjonsorden i 1998. 

Fra 1998 til 2004 tjenestegjorde han som assisterende generalsuperior i generalrådet i Roma, med ansvar for økonomi og omsorg for de eldre medlemmene av kongregasjonen. I 2005 ble han utnevnt av Den hellige stol til nasjonalsekretær for Det pavelige misjonsselskap for fransktalende Canada. Den 1. juli 2006 ble han provinssuperior i den nordamerikanske provins for De hvite fedre.
### Biskop av Prince Albert (Canada)
Pave Benedikt XVI utnevnte ham til biskop av Prince Albert den 26. mai 2008. Han ble ordinert til biskop av den apostoliske nuntius i Canada, Luigi Ventura, den 6. august samme år; medkonsekreende var Blaise-Ernest Morand, biskop emeritus av Prince-Albert, og Robert Marie Gay M.Afr., biskop emeritus av Kabale.

Innen Den kanadiske bispekonferanse bidro Thévenot til nasjonal dialog og evangelisering. Fra 2009 var han medlem av den anglikansk-katolske biskoppelige dialog, og fra 2011 til 2017 medlem av kommisjonen for evangelisering og katekese.

Pave Frans innvilget hans aldersbetingede avskjedssøknad den 25. mars 2021.

Biskop Albert Thévenot døde den 13. april 2025, i en alder av 79 år, i Prince Albert i Saskatchewan.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe–Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–2022) *1978
* Erkebiskop Luigi Ventura (1944–2019) *1995
* Erkebiskop *Albert Privet Thévenot*, M.Afr. (1945–2025) *2008

## Referanser